अयोध्या. राम मंदिर मामले को लेकर साध्वी प्राची ने भारतीय जनता पार्टी को चेतावनी दी है. रामलला के दर्शन करने पहुंची साध्वी ने कहा कि ‘राम मंदिर हमारा था, हमारा है और हमारा ही रहेगा. उन्होंने आगे कहा कि कोई भी ताकत राम मंदिर को बनने से नहीं रोक पाएगी. किसी ने अपनी मां का दूध नहीं पिया है जो राम मंदिर बनाने से रोक सके. साध्वी ने आगे कहा कि हम कोर्ट के आदेश का इंतजार कर रहे हैं क्योंकि हम कोर्ट का पूरा सम्मान करते हैं. राम मंदिर 2019 तक बन जाना चाहिए. सबसे पहले राम मंदिर बनना चाहिए चाहे इसके लिए 2019 लोकसभा चुनाव टालना पड़े. वहीं बीजेपी के लिए उन्होंने कहा कि अगर राम मंदिर का निर्माण 2019 से पहले नहीं हुआ तो मैं समझती हूं कि भगवान राम वो कर सकते हैं जिसकी कल्पना भी किसी ने नहीं की होगी.